MT
C 252/36
Il-Ġurnal Uffiċjali tal-Unjoni Ewropea
17.7.2023
Parti oħra fil-proċedura: Il-Kummissjoni Ewropea Talbiet L-appellant jitlob li l-Qorti tal-Ġustizzja jogħġobha: — Tiċħad is-sentenza appellata. — konsegwentement, tilqa’ r-rikors tal-appellant ippreżentat fl-ewwel istanza. — Tikkundanna lill-konvenuta għall-ispejjeż tal-proċeduri tal-appell, kif ukoll għal dawk sostnuti fl-ewwel istanza.
Aggravji u argumenti prinċipali Insostenn tal-appell tiegħu, l-appellant jinvoka ħdax-il aggravju: 1) L-ewwel aggravju bbażat fuq l-allegazzjoni li l-Qorti Ġenerali wettqet żball fil-konstatazzjoni tagħha li t-talbiet relatati mal-ksur tal-Artikolu 2 u tal-Artikolu 9 tal-Kondizzjonijiet tal-Impjieg ta’ Aġenti Oħra (iktar ’il quddiem ir-“RAA”) huma inammissibbli.
2) It-tieni aggravju bbażat fuq it-twettiq ta’ żball fil-konstatazzjoni tal-Qorti Ġenerali li membri tal-persunal “Blue-Book” bi prova jikkostitwixxu waħda mill-erba’ kategoriji ta’ persunal li jaħdmu għall-Kummissjoni.
3) It-tielet aggravju bbażat fuq il-klassifikazzjoni żbaljata tad-diskriminazzjoni fuq il-bażi ta’ età bħala indiretta, minflok bħala diretta.
4) Ir-raba’ aggravju bbażat fuq l-applikazzjoni żbaljata tal-liġi bil-ġustifikazzjoni ta’ diskriminazzjoni indiretta fuq il-bażi ta’ dispożizzjonijiet legali applikabbli għal diskriminazzjoni diretta.
5) Il-ħames aggravju bbażat fuq in-nuqqas ta’ applikazzjoni tal-livell “għoli” ta’ prova korrett meħtieġ sabiex tiġi ġġustifikata diskriminazzjoni bbażata fuq età.
6) Is-sitt aggravju bbażat fuq applikazzjoni żbaljata tal-liġi fil-konstatazzjoni ta’ għanijiet leġittimi.
7) Is-seba’ aggravju bbażat fuq interpretazzjoni u applikazzjoni żbaljata tal-liġi fil-konstatazzjoni li l-għanijiet huma ta’ “natura ta’ interess ġenerali”.
8) It-tmien aggravju bbażat fuq applikazzjoni żbaljata tal-liġi fil-konstatazzjoni li l-membri tal-persunal Blue-Book bi prova ma ġewx iffavoriti peress li s-sejħa kienet miftuħa wkoll għal kategoriji oħra ta’ membri tal-persunal.
9) Id-disa’ aggravju bbażat fuq il-konstatazzjoni żbaljata li d-differenza fit-trattament fuq il-bażi tal-età hija proporzjonata.
10) L-għaxar aggravju bbażat fuq l-allegazzjoni li l-Qorti Ġenerali żbaljat fil-konstatazzjoni tagħha li d-Direttorat Ġenerali tar-Riżorsi Umani u tas-Sigurtà ngħata mandat sabiex jimponi r-rekwiżit ta’ “perijodu massimu ta’ tliet snin esperjenza professjonali” bħala kriterju għall-eliġibbiltà.
11) Il-ħdax-il aggravju bbażat fuq l-allegazzjoni li l-Qorti Ġenerali naqset milli tindirizza d-diskrepanza bejn il-kontenut tan-nota ta’ informazzjoni PERS(2018) 38/2, li eżiġiet “perijodu massimu ta’ tliet snin esperjenza [...] akkumulata matul il-ħames snin li jippreċedu l-applikazzjoni” u r-rekwiżit impost mid-Direttorat Ġenerali tar-Riżorsi Umani u tas-Sigurtà li jeżiġi “perijodu massimu ta’ tliet snin esperjenza professjonali” b’mod ġenerali.
Appell ippreżentat fit-30 ta’ Mejju 2023 mill-Association Trinationale de Protection Nucléaire (ATPN) mid-digriet mogħti mill-Qorti Ġenerali (Is-Sitt Awla) fit-30 ta’ Marzu 2023 fil-Kawża T-567/22, ATPN vs Il-Kummissjoni (Kawża C-340/23 P) (2023/C 252/40) Lingwa tal-kawża: il-Franċiż Partijiet Appellant: Association Trinationale de Protection Nucléaire (ATPN) (rappreżentant: C. Lepage, avocate) Parti oħra fil-proċedura: Il-Kummissjoni Ewropea